วุฒินันต์ ภิรมย์ภักดี

วุฒินันต์ ภิรมย์ภักดี  เป็นนักร้อง นักแสดง พิธีกร และผู้บริหารชาวไทย ทายาทรุ่นที่ 4 ของตระกูลภิรมย์ภักดี ปัจจุบันดำรงตำแหน่งกรรมการผู้จัดการของบริษัท มิวซิกมูฟ จำกัด รวมทั้งเป็นผู้ช่วยกรรมการผู้จัดการใหญ่ (Executive Vice President) บริษัท สิงห์ คอร์เปอเรชั่น จำกัด

 ประวัติ 
วุฒินันต์เกิดเมื่อวันที่ 11 ตุลาคม พ.ศ. 2507 เป็นบุตรชายคนโตของวุฒา ภิรมย์ภักดี และ คุณหญิงอรนุช ภิรมย์ภักดี มีพี่น้องทั้งหมด 3 คนได้แก่ ณัฐวรรณ ทีปสุวรรณ, ธนะวุฒิ ภิรมย์ภักดี และ วรวุฒิ ภิรมย์ภักดี 

วุฒินันต์จบการศึกษาในระดับประถมศึกษาที่โรงเรียนกรุงเทพคริสเตียนวิทยาลัย ก่อนบินไปศึกษาต่อที่สหรัฐอเมริกา โดยจบการศึกษาระดับมัธยมศึกษาตอนต้นที่โรงเรียนเฟสเซนเดน ในบอสตัน รัฐแมสซาชูเซตส์, ตอนปลายที่ซัฟฟิลด์อะคาเดมี ในซัฟฟิลด์ รัฐคอนเนทิคัต และระดับปริญญาตรี วิทยาศาตรบัณฑิต สาขาวิชาวิศวกรรมการผลิต จากมหาวิทยาลัยแห่งชาติ ในแซนดีเอโก รัฐแคลิฟอร์เนีย 

ชีวิตส่วนตัว วุฒินันต์สมรสกับ วฤตดา ภิรมย์ภักดี เมื่อวันที่ 21 ธันวาคม พ.ศ. 2550 มีลูกสาวก่อนสมรส 1 คนคือ บงกชทิพย์ ภิรมย์ภักดี

 การทำงาน 

 2015 - ปัจจุบัน 
1. บริษัท Muzik Move Co., Ltd. จำกัด ประกอบไปด้วยค่ายเพลง 4 ค่าย :  Muzik Move Records, ME Records, Boxx Music, และ Melodic Corner

- ตำแหน่ง กรรมการผู้จัดการ (Managing Director) 

- ตำแหน่ง Executive Supervisor / Executive Producer บริหารและควบคุมด้านการผลิตผลงานเพลงของศิลปิน

2. บริษัท บุญรอดบริวเวอรี่ จำกัด

- ตำแหน่ง ผู้ช่วยกรรมการผู้จัดการใหญ่ (Executive Vice President) ดูแลด้าน Music and Entertainment Marketing ให้ทางบริษัท สิงห์คอร์ปอเรชั่น จำกัด

 1998 - ปัจจุบัน 
บริษัทเซิร์ช เอนเตอร์เทนเม้นท์จำกัด (Search Entertainment Co., Ltd.)

ตำแหน่งรองประธานกรรมการ

โดยการชักชวนของ  วิบูลย์ ลีรัตนขจร และจอนนี่  แอนโฟเน บริษัทผลิตรายการโทรทัศน์ให้สถานีโทรทัศน์ไทยทีวีสีช่อง 3 ตั้งแต่ปี 1994 มาถึงปัจจุบัน โดยผลิตรายการ 168 ชั่วโมง ซึ่งเป็นรายการวาไรตี้หลังเที่ยงคืนเป็นรายการแรก และยังออกอากาศมาจนถึงปัจจุบัน

นอกจากนี้บริษัทได้ทำแบรนด์  ครอบครัวข่าว ให้ฝ่ายข่าวสถานีโทรทัศน์ไทยทีวีสีช่อง 3 และผลิตรายการเรื่องเด่นเย็นนี้ รายการ ข่าวสามสี  รายการที่สนับสนุนต่อยอดสนับสนุนพัฒนาความเป็นไทย อาทิ รายการไทยนิยม และรายการตุ้มโฮม

บริษัทยังจัดกิจกรรมทางการตลาดเช่น การจัดแข่งขันฟุตบอลดารา การจัดคอนเสิร์ตทีวี 3 สัญจร  การจัดคอนเสิร์ตของศิลปินไทยและต่างประเทศ อาทิ คอนเสิร์ต 4 + 1 ซุปเปอร์สตาร์คอนเสิร์ต คอนเสิร์ตหล่อมากมาก และคอนเสิร์ต คิดถึงแม่ ซึ่งจัดมาทุกปีตั้งแต่ปี 1997 จนถึงปัจจุบัน และยังได้สนับสนุนและร่วมจัดคอนเสิร์ต และ Fan Meet ของศิลปินไทย และศิลปินต่างประเทศอีกด้วย นอกจากนี้ทางบริษัทยังผลิตภาพยนตร์ตั้งแต่ปี 2018 อาทิ ภาพยนตร์นาคี 2 ซึ่งทำได้สูงสุดในปีนั้น

บริษัทยังมี สถานีวิทยุครอบครัวข่าวส.ทร. FM 106 MHZ สถานีข่าวอันดับหนึ่งที่รับสัญญาณเสียงรายการข่าว จากสถานีโทรทัศน์ไทยทีวีสีช่อง 3 ตั้งแต่ปี 2007 ถึงปัจจุบัน

ในปี 2022 บริษัทได้เปิด Search studio เพื่อสนับสนุนต่อยอดและพัฒนาอุตสาหกรรมบันเทิงของคนไทย ให้สามารถก้าวต่อไปในอุตสาหกรรมได้อย่างมั่นคง โดยมี Live house เพื่อแสดงงานทางดนตรีและกิจกรรมต่างๆ ห้องซ้อมดนตรี ห้องถ่ายทำรายการประเภทต่างๆ เป็นต้น

 2004 - 2011 
บริษัท บุญรอดเทรดดิ้ง จำกัด ตำแหน่งผู้จัดการกลุ่มกิจกรรม (Group Manager – Head of Event and Music Marketing)

 1994 - 2004 
บริษัท บุญรอดบริวเวอรี่ จำกัด สาขาปทุมธานี (ผลิตเบียร์, โซดา และน้ำดื่ม) ตำแหน่ง ผู้ช่วยผู้จัดการโรงงาน (Assistant Plant Manager)

 1993 - 1994 
บริษัท บุญรอดบริวเวอรี่ จำกัด สาขาเชียงใหม่ (ผลิตโซดา และ น้ำดื่ม) ตำแหน่ง ผู้ช่วยผู้จัดการโรงงาน (Assistant Plant Manager)

 2011 - 2015 
1. บริษัท สหภาพดนตรี จำกัด

- ตำแหน่งกรรมการอำนวยการบริหาร (Executive Director)

- ตำแหน่ง Executive Producer

2. บริษัท บุญรอดบริวเวอรี่ จำกัด ตำแหน่งผู้ช่วยกรรมการรองกรรมการผู้จัดการใหญ่ (Assistant to Executive Vice President)

 1992 
บริษัท Huppman Company (Kitzingen, Germany) ตำแหน่ง Trainee 

 ผลงาน 

Joop Vudtinun (Stage Name)

 2025 
เพลง Single “You’re My Every Reason (2=1) ค่าย Move Records ซึ่งเป็นเพลงรักสุดพิเศษที่ บอย โกสิยพงษ์ ได้แต่งให้กับ จุ๊บ และ อุ๋ม (VARITDA) เนื่องในโอกาสครบรอบการแต่งงาน 18 ปี บอยได้นำเพลงนี้มาเป็นสื่อกลาง ถ่ายทอดความรู้สึกของใครคนหนึ่งที่ยกให้ความรักนั้นเป็นเหตุผลของทุกลมหายใจและทุกอย่างของเขา เพลงนี้ถือเป็นการตอบกลับทางดนตรีจากเพลง “twenty-first” ที่ VARITDA ร่วมแต่งกับ Jamie Song ให้กับ จุ๊บ วุฒินันต์ ซึ่งปล่อยมาก่อนหน้านี้ 

เพลง Single “ปลายฟ้า feat. Maiyarap ค่าย Move Records

เพลง “รักเท่านั้นที่จบลง” จากอัลบั้ม “แจ่มจันทร์โปรเจค“  (2011) Muzik Move และ Medium Music

2024

เพลง “คิดถึง feat. Koh Mr.Saxman & Soh ETC” จากอัลบั้ม “คัมภีร์ชีวิต” "คำภีร์ชีวิต" โปรเจกต์ by ME RECORDS

ME Records and Warner Music Thailand

 2020 
เพลง Single "Only You" ค่าย Muzik Move Records

 2017 
เพลง Single "สุดที่รักคือเธอ (feat. อุ๋ม วฤตดา ภิรมย์ภักดี)" ค่าย Muzik Move Records

 2016 
เพลง Single "เธอกับดาว 20th Anniversary" และ อัลบั้ม "บ่ายวันอาทิตย์ 20th Anniversary Remastered" ค่าย Muzik Move Records

 2014 - ปัจจุบัน 
ผู้ก่อตั้ง (ร่วมกับ ปวีณ ลิมปิชาต) และ หัวหน้าวง "Freedom 108" สมาชิกวงประกอบไปด้วย วุฒินันต์ ภิรมย์ภักดี, วฤตดา ภิรมย์ภักดี, ปวีณ ลิมปิชาต, ธีรภัค มณีโชติ, สราวุธ เลิศปัญญานุช, รณเดช วงศาโรจน์, พัชรพงษ์ จันทาพูน, Robert Dila, พัชรา ดีล่า, พุทธิดา ศิระฉายา, อัศวิน ดุริยางค์กูร, สาริก หลิวอุดมสินชัย

 2012 
เพลง Single "แทน" ซึ่งร้องคู่กับ วฤตดา ภิรมย์ภักดี ในอัลบั้ม "ทองผืนเดียวกัน" ค่าย สหภาพดนตรี เนื้อร้อง-ทำนอง-เรียบเรียง โดย บอย โกสิยพงษ์

 2009 
เพลง Single "แค่คำสัญญา" อัลบั้ม Love Story ค่าย Spicy Disc ประกอบละครเรื่อง "พ่อหนูเป็นซุปเปอร์สตาร์" ช่อง 7

 2006 
ละคร "นรกตัวสุดท้าย" รับบท สารวัตรสมเจตน์ ร่วมกับ รวิชญ์ เทิดวงส์, กัลยกร นาคสมภพ, พงษ์พัฒน์ วชิรบรรจง ช่อง 3

 2005 
ละคร "รักละมุน ลุ้นละไม" รับบทเจ้าของไร่องุ่นที่มาหลงรักนางเอก ร่วมกับ สหรัถ สังคปรีชา, แอน ทองประสม ช่อง 3

 2005 
อัลบั้ม "Vudtinun- Changes" ค่าย R-Goo / More Music, GMM Grammy

 2002 
อัลบั้ม "Joop Vudtinun - Talkin' about love" ค่าย Sony Music BEC Tero

 2000 
อัลบั้ม "Vudtinun - Inspire" ค่าย Search Entertainment

 1999 
เพลง Single "ปลายฟ้า" อัลบั้ม "เพลงของนก : ฉัตรชัย ดุริยประณีต" ค่าย Sony Music BEC Tero

 1998 
อัลบั้ม "Vudtinun - One Fine Day" ค่าย Warner Music

 1997-2006 
รายการ 168 ชั่วโมง เป็นพิธีกรรายการร่วมกับ วิบูลย์ ลีรัตนขจร จอนนี่ แอนโฟเน่ และโบ๊ท วิบูลย์นันท์

 1996 
อัลบั้ม "Vudtinun - บ่ายวันอาทิตย์" ค่าย Stone Entertainment

 อ้างอิง 

หมวดหมู่:นักธุรกิจชาวไทย
หมวดหมู่:นักร้องชายชาวไทย
หมวดหมู่:ตระกูลภิรมย์ภักดี
หมวดหมู่:มิวซิกมูฟ